Esimene jalaväekursus lõpetas kooli 3. augustil 1919 (käsuga vabariigi sõjavägedele nr 135), seega kujunes  õppetöö kestvuseks veidi üle kolme kuu. Esimene ratsaklassi kursus lõpetas 15. septembril ja suurtükiväekursus kestis 5. oktoobrini. Esimese jalaväekursuse lõpetas lipnikuna 106 kadetti (lisaks üks veneaegne junkur (kadett) ja hiljem koos suurtükiväepatarei lennuga veel kaks lipnikku, seega kokku 109 lipnikku-jalaväelast), ratsaklassi 25 ja patareilennu 57 lipnikku.